CELEX: 32013R0708
Language: da
Date: 2013-07-23 00:00:00
Title: Kommissionens gennemførelsesforordning (EU) nr. 708/2013 af 23. juli 2013 om tarifering af varer i den kombinerede nomenklatur

25.7.2013   
            
            
               DA
            
            
               Den Europæiske Unions Tidende
            
            
               L 200/10
            
         KOMMISSIONENS GENNEMFØRELSESFORORDNING (EU) Nr. 708/2013
   af 23. juli 2013
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. juli 2013.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En artikel (en såkaldt "LED-strip") bestående af lysemitterende dioder (LED), transistorer, modstande og beskyttelsesdioder. Komponenterne er samlet i et trykt kredsløb, som har form af et fleksibelt metalbånd med et klæbelag, der er beskyttet af aftageligt papir på bagsiden. Båndets størrelse er ca. 17 × 1 cm. Komponenterne er indbyrdes forbundne.
                  Båndet har kontakter i hver ende, som er beregnet til pålodning (af f.eks. ledninger), og som gør det muligt at tilslutte en jævnstrømforsyning på 12 V.
                  Artiklen lyser, når den tilsluttes elektrisk strøm.
                  Artiklen er en belysningsartikel beregnet til brug i f.eks. møbler.
                  
                      (1) Se billede.
               
               
                  9405 40 99
               
               
                  Tarifering i henhold til almindelig tariferingsbestemmelse 1, 2 a) og 6 vedrørende den kombinerede nomenklatur og teksten til KN-kode 9405, 9405 40 og 9405 40 99.
                  Da artiklen består af trykte kredsløb (se Forklarende Bemærkninger til KN, pos. 8443 99 10, vedrørende sammensatte elektroniske komponenter), kan den ikke anses for en halvlederkomponent eller en diskret lysemitterende diode under pos. 8541. Tarifering under pos. 8541 er derfor udelukket.
                  Artiklen har alle de objektive karakteristika, der kendetegner belysningsartikler under pos. 9405. Tarifering under pos. 8543 er derfor udelukket.
                  Med sine objektive karakteristika har artiklen karakter af en komplet belysningsartikel under pos. 9405, da den blot skal tilsluttes en strømforsyning for at fungere.
                  Varen skal derfor tariferes under KN-kode 9405 40 99 som andre belysningsartikler.
               
            
         
      
         (1)  Billedet er kun vejledende.